《送宗兄仕崇还长乐》
明代·戴琏

霜前衰柳满官河，日暮寒潮涌漫波。绿酒一尊沙际别，青山万里客中过。

江城急杵催寒近，野岸啼猿向晚多。归到故园烦借问，山阴旧俗近如何。

作者简介：戴琏，字汝器。南海人。明英宗正统三年（一四三八）举人，四年（一四三九）乙榜，授罗城训导，仅二载卒。世称清节先生。有《靖节集》。事见明郭棐《粤大记》卷二二。